
РЕШЕНИЕ
№ РС–167-25-125

	Днес, 03.11.2025 г., Комисията за противодействие на корупцията /КПК, Комисията/, в състав:
            За председател: Антон Славчев
Член: Антоанета Цонкова
Член: Пламен Йоцов

У С Т А Н О В И:

Производството е по реда на чл. 89, ал. 1, предл. първо във връзка с чл. 13, ал. 1, т. 6 от Закона за противодействие на корупцията (ЗПК) и § 7, ал. 2 от ПЗР на ЗПК, образувано е въз основа на Решение за образуване на производство за конфликт на интереси № КИ-090/24.03.2025 г. по сигнал с вх. № С-167/10.03.2025 г. на КПК, към което с решение по т. 10 от Протокол № 96/05.05.2025 г. на КПК е приобщен сигнал с вх. № С-285/28.04.2025 г. на КПК.
Производството е образувано срещу Младен ********* Кичев – кмет на община К********, област П******, за мандат 2023-2027 г.
По същество в разгледаните сигнали са изразени съмнения, че Младен Кичев е злоупотребил с управлението и разходването на поверените му публични финанси. В тази връзка са наведени твърдения, че в качеството си на кмет и представляващ община К******** Кичев е сключил редица договори с различен предмет с всяко от следните търговски дружества: „Л*****“ ЕООД, „Е***** С***“ ООД, „С**** Б*** Г***“ ЕООД, „Н**“ ООД и „Х**** - ****“ ЕООД, посочени като свързани с приближени нему лица, както и общо 490 /четиристотин и деветдесет/ граждански договора с външни физически лица и служители на Община К********.
Към така постъпилите сигнали са приложени копия от договори, сключени между Община К******** и посочените фирми, снимки и други печатни материали.
В хода на производството и във връзка с изнесените твърдения, Комисията е изискала доказателства за носеното от Младен Кичев качество на кмет на община К******** за мандат 2023-2027 г., както и договори, сключени между Общината и всяко от следните търговски дружества: „Л*****“ ЕООД, „Е***** С***“ ООД, „С**** Б*** Г***“ ЕООД, “Н**“ ООД и „Х**** - ****“ ЕООД, а също и договори, сключени  между Община К******** и всяко от следните физически лица: Л****** М******* К****, Л****** П***** К****, Т****** Л********* К*****, В*** Й****** К*****, А******** М********** Б****, Т*** Т****** Т******, Й***** Т****** Т****** и П**** Й******* А******. Съответно с писма с вх. № КПК-1699-1/16.04.2025 г. и вх. № КПК-1609-3/15.10.2025 г. на КПК от председателя на Постоянната комисия /ПК/ по ЗПК при Общински съвет К******** са приложени заверени копия от следните доказателства: Удостоверение № 1/10.11.2023 г. на Общинска избирателна комисия /ОИК/ – К********; подписан от Младен ********* Кичев Клетвен лист от 13.11.2023 г.; 4 бр. /четири броя/ договори между Общината и „Л*****“ ЕООД; 3 /три/ бр. договори между Общината и „Е***** С***“ ООД; 8 /осем/ бр. договори, ведно със сключени към някои от тях допълнителни споразумения, между Общината и „С**** Б*** Г***“ ЕООД; договор между Общината и „Н**“ ООД; договор между Общината и „Х**** - ****“ ЕООД; изрично писмено удостоверение за липсата на договори, сключени  между Община К******** и всяко от горепосочените физически лица.
Във връзка с изнесените твърдения служебно са извършени справки в Национална база данни „Население” и в Търговски регистър и регистър на юридическите лица с нестопанска цел /ТРРЮЛНЦ/.

След като обсъди събраните в хода на административното производство доказателства, Комисията установи следното от фактическа страна:

Сигнали с вх. № С-167/10.03.2025 г. и вх. № С-285/28.04.2025 г. на КПК са подадени от физически лица с посочени три имена, адреси и телефони за връзка, като същите носят и подписи на подателите. 
Съгласно Удостоверение № 1/10.11.2023 г. на ОИК – К********, с Решение № 154-МИ/06.11.2023 г. Младен ********* Кичев е обявен за избран за кмет на община К******** на изборите за общински съветници и кметове, произведени на 29.10.2023 г. В длъжността на кмет на община К******** за мандат 2023-2027 г. Младен Кичев е встъпил с полагането на клетва на 13.11.2023 г., обективирано по подписан от последния Клетвен лист от същата дата.
По преписката са приложени копия от общо 17 /седемнадесет/ договора и сключените към някои от тях 4 /четири/ допълнителни споразумения, подписани от Кичев в качеството му на кмет и представляващ Община К******** - възложител по договорите, с всяка от следните фирми – изпълнители по тях:  „Л*****“ ЕООД, „Е***** С***“ ООД, „С**** Б*** Г***“ ЕООД, “Н**“ ООД и „Х**** - ****“ ЕООД. От анализа на посочените се установи, че по силата на същите на съответните дружества е възлагано извършването на различни дейности или предоставянето на услуги, а със сключените към част от тях допълни споразумения са променяни определени договорни условия. Доколкото визираните договори са с различен предмет, възлагането по тях е извършвано на различни основания, но винаги възмездно – с уговорено заплащане в полза на съответния изпълнител. Касае се конкретно за следните договори и допълнителни споразумения: Договор № 016/12.02.2024 г. и Договор № 017/12.02.2024 г., сключени с „Л*****“ ЕООД с ЕИК *********; Договор за услуга № 026/05.03.2024 г., Договор за услуга № 063/09.05.2024 г. и Договор № 001/02.01.2025 г., сключени с „Е***** С***“ ООД с ЕИК *********; Договор за възлагане на обществена поръчка /ВОП/ №123/16.11.2023 г. и сключено към него Допълнително споразумение /ДсП/ № 96/26.07.2024 г., Договор за ВОП № 124/16.11.2023 г. и сключено към него ДсП № 116/16.09.2024 г., Договор за ВОП № 125/16.11.2023 г. и сключено към него ДсП № 126/22.10.2024 г., Договор за ВОП № 134/20.12.2023 г., Договор за ВОП № 054/26.04.2024 г. и сключено към него ДсП № 108/12.08.2024 г., Договор № 069/30.05.2024 г., Договор № 088/15.07.2024 г., Договор за ВОП за строителство № 160/25.11.2024 г., сключени със „С**** Б*** Г***“ ЕООД с ЕИК *********; Договор за ВОП № 17/12.02.2025 г., сключен с „Н**“ ООД с ЕИК *********; Договор за поддържане и обновяване на гробищни терени, сгради и съоръжения, общо озеленяване и алейна мрежа в гробищните паркове на теритовията на община К******** № 144/08.11.2024 г., сключен с „Х**** - ****“ ЕООД с ЕИК *********.
Извън гореизброените, по преписката са приложени още копия от Договор за услуга № 016/07.02.2023 г. и Договор № 017/07.02.2023 г., сключени между изпълнителя „Л*****“ ЕООД с ЕИК ********* и възложителя  Община К********, която обаче по договорите е представлявана от В******* Г***** М******** – изпълнявала длъжност като кмет на община К******** през част от мандат 2019-2023 г.
От извършените в ТРРЮЛНЦ служебни справки по отношение на всяко от следните търговски дружества: „Л*****“ ЕООД с ЕИК *********, „Е***** С***“ ООД с ЕИК *********, „С**** Б*** Г***“ ЕООД с ЕИК *********, „Н**“ ООД с ЕИК ********* и „Х**** - ****“ ЕООД с ЕИК *********, се установи, че Младен ********* Кичев няма и никога не е имал участие в капиталите и/ или управлението на същите. 
Към момента на сключване на съответните договори от страна на Кичев, в качеството му на кмет на община К********, в капиталите и управлението на посочените дружества участие са имали следните физически лица: в „Л*****“ ЕООД с ЕИК ********* - В. В. С.; в „Е***** С***“ ООД с ЕИК ********* - С. И. Б., С. Н. Т.и М. С. И.; в „С**** Б*** Г***“ ЕООД с ЕИК ********* – Д. С. Г.; в “Н**“ ООД с ЕИК ********* – Л. С. А. и Н. Ю. Ю.; в „Х**** - ****“ ЕООД с ЕИК ********* – Ц. Х. М.. От извършените справки в ТРРЮЛНЦ не се установи съвместно участие между Младен ********* Кичев и всяко от посочените лица в управлението и/ или капитала на търговски дружества, както и такова в органите на юридически лица с нестопанска цел.
По отношение на всяко от посочените физически лица е извършена служебна справка в НБД „Население“, в резултат от което по преписката не се установи наличие родство по права линия, по съребрена линия - до четвърта степен включително, и по сватовство - до втора степен включително, между всяко от тях и Младен Любомиров Кичев. 

Множество служебни справки в НБД „Население“ са извършени и във връзка с изнесените в разгледаните сигнали твърдения, касаещи сключени от Кичев общо 490 граждански договора. Целта на така извършените справки на първо място е идентифицирането на лицата, между които и Кичев е налице родство по права линия, по съребрена линия - до четвърта степен включително, и по сватовство - до втора степен включително, или сключен/ прекратен граждански брак. На следващо място – идентифицирането на тези лица, по отношение на които не само са налице посочените родствени/ правни качества, но и които към момента на встъпването в длъжност като кмет на община К******** от страна на Младен  Кичев са отговаряли на признаците за жизнен статус и възраст като признаци на дееспособността на едно физическо лице, респективно са  разполагали с възможността да сключват договори. Съгласно генерираната от така извършените справки  информация,  в посочения кръг попадат следните лица, обозначени съответно със своите три имена и родственото/ правното им качество по отношение на Младен Кичев: Л****** М******* К**** (син) и Л****** П***** К**** (баща) – низходящ и възходящ роднина по права линия; Т****** Л********* К***** (сестра), А******** М********** Б**** (племенница), Т*** Т****** Т****** и Й***** Т****** Т****** (първи братовчеди) – роднини по съребрена линия съответно от втора, трета и четвърта степен; В*** Й****** К***** (бивша съпруга, бракът с която е прекратен на 30.10.2018 г.)
Наред с горното и във връзка със същите твърдения, от служебна справка в ТРРЮЛНЦ се установи, че назад във времето Младен ********* Кичев е имал участие в капиталите и управлението на две търговски дружества, както следва: в периода от 10.06.2008 г. до 23.09.2014 г. -  в „П**-К******“ ООД с ЕИК *********, а в периода от 08.01.2019 г. до 12.07.2021 г. - в „К*******“ ООД /понастоящем ЕООД/ с ЕИК *********. Така посочените участия Младенов е имал в съдружие с П**** Й******* А******. 
По отношение на Л****** М******* К****, Л****** П***** К****, Т****** Л********* К*****, А******** М********** Б****, Т*** Т****** Т******, Й***** Т****** Т******, В*** Й****** К***** и П**** Й******* А****** по преписката е налице изрично писмено удостоверение от председателя на ПК по ЗПК при Общински съвет К********, съгласно което нито едно от посочените лица няма сключени договори с Община К********, включително граждански такива.

Въз основа на така изяснената фактическа обстановка Комисията за противодействие на корупцията установи  следното от правна страна:

            Сигнали с вх. № С-167/10.03.2025 г. и вх. № С-285/28.04.2025 г. на КПК са подадени от лица, идентифицирани по реда на чл. 62, ал. 2 от ЗПК във връзка с чл. 15, ал. 2 от Закона за защита на лицата, подаващи сигнали или публично оповестяващи информация за нарушения.
             Съгласно чл. 38, ал. 1 от Закона за местното самоуправление и местната администрация /ЗМСМА/, считано от полагането на клетва на 13.11.2023 г., Младен ********* Кичев носи качеството на кмет на община К******** за мандат 2023-2027 г. В това си качество Кичев е лице, заемащо публична длъжност сред алтернативно изброените по чл. 6, ал. 1, т. 32 от ЗПК, респективно и съгласно чл. 13, ал. 1, т. 6 от ЗПК – компетентността във връзка с установяването на наличието или липсата на конфликт на интереси по отношение на същия е на КПК.
             С придобиването на качеството на кмет на община К********, Кичев е придобил и правомощията на такъв, основно и най-общо заложени в разпоредбата на чл. 44 от ЗМСМА, включително и да представлява Общината. 
             Съгласно чл. 70 от ЗПК, конфликт на интереси възниква, когато заемащо публична длъжност лице има частен интерес, който може да повлияе върху безпристрастното и обективното изпълнение на правомощията или задълженията му по служба. Съгласно легалната дефиниция на понятието „частен интерес“ по чл. 71 от ЗПК, релевантен е този интерес, който води до облага от материален или нематериален характер за лицето, заемащо публична длъжност, или за свързаното с него лице, т.е. за да се приеме, че е налице частен интерес, следва да съществува реална възможност за реализиране на облага и то в полза на лицето, заемащо публичната длъжност, или в полза на свързано с него лице. Понятието за „облага“ пък е дефинирано в чл. 72 от ЗПК, съгласно който това е всеки доход в пари, парични средства или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
            По отношение на свързаността следва да се разгледат и съответните законови разпоредби, които за целите на конфликта на интереси очертават кръга на свързаните лица на база наличието на определени отношения помежду им. Свързаността в ЗПК е предвидена в две хипотези – базираната върху наличие на действащ граждански брак, придаващ на субектите качеството на съпрузи, върху наличието на определени фактически отношения, или родство в конкретна степен по съответна линия - § 1, т. 9, б. „а“ от ДР на ЗПК, но също и  свързаност, основаваща се на наличието на икономически или политически зависимости между субектите - § 1, т. 9, б. „б“ от ДР на ЗПК.
           Така със своето родствено или правно качество, или определено фактическо положение, в § 1, т. 9, б. „а“ от ДР на ЗПК лимитативно са изброени свързаните лица - съпрузите или лицата, които се намират във фактическо съжителство, роднините по права линия, по съребрена линия – до четвърта степен включително, и по сватовство – до втора степен включително. В тази връзка и предвид прекратения на 30.10.2018 г. граждански брак между Младен Кичев и В*** К*****, считано от посочената дата помежду им е прекратена и свързаността на съответното основание по § 1, т. 9, б. „а“ от ДР на ЗПК, доколкото по силата на развода посочените лица не носят качеството на съпрузи. На следващо място обаче и изхождайки както от разпоредбата на § 1, т. 9, б. „а“ от ДР на ЗПК, така и от тази на чл. 3 от Закона за лицата и семейството (ЗЛС), съгласно която ненавършилите 14-годишна възраст лица са малолетни, а като такива не разполагат с възможност да извършват правни действия от свое име, Комисията прави следния извод: към момента на встъпване в длъжност на Младен Кичев като кмет на община К******** – на 13.11.2023 г., попадащите в кръга на свързани с него лица по смисъла на § 1, т. 9, б. „а“ от ДР на ЗПК, които са навършили заложената в чл. 3 от ЗЛС възраст, респективно и в личното си качество са разполагали с възможност включително да са страни по граждански договор, са следните: Л****** М******* К****, Л****** П***** К****, Т****** Л********* К*****, А******** М********** Б****, Т*** Т****** Т****** и Й***** Т****** Т******.
           По отношение на всяко от посочените лица обаче по преписката е установена липса на сключени договори с Община К********, включително и граждански такива, съгласно обективираното в писмо с вх. № КПК-1699-1/16.04.2025 г. на КПК от председателя на ПК по ЗПК при Общински съвет К********. От същото и с оглед изнесените по производството твърдения за сключени от Кичев общо 490 граждански договора с различни лица се налага извод, че в качеството си на кмет и представляващ Община К******** Кичев не е сключил такива със свързаните с него лица - Л****** М******* К****, Л****** П***** К****, Т****** Л********* К*****, А******** М********** Б****, Т*** Т****** Т****** и Й***** Т****** Т******. По този начин и в този смисъл именно се заключава липсата на упражнено от Младен Кичев правомощие по служба в периода от 13.11.2023 г. (встъпването му в длъжност) до 16.04.2025 г. (датата на регистриране на горепосоченото писмо на КПК), съответно и липса на осъществен от същия конфликт на интереси по чл. 70 от ЗПК.
           На следващо място обаче не така изчерпателно и с конкретни техни белези са обозначени свързаните по смисъла на § 1, т. 9, б. „б“ от ДР на ЗПК лица, а именно физическите и юридическите лица, с които лицето на публична длъжност би могло да се намира в икономически или политически зависимости, пораждащи основателни съмнения в неговите безпристрастност и обективност. С оглед на това, че ЗПК не съдържа легални дефиниция за понятието „икономически зависимости“, така също и за понятието „политически зависимости“, необходимо е да се съобрази както съдебната практика по въпроса, така и житейският аспект на двете понятия, съответно в стопанско-икономически и обществено-политически контекст, но също така е нужно да се вземе предвид и конкретната фактическа обстановка. 
           Във връзка с гореизложеното - на първо място в настоящия случай и не само с оглед липсата на изложени в сигналите твърдения за конкретно участие в политическия живот - по преписката се заключава липса на политически зависимости, обосноваващи свързаност по смисъла на § 1, т. 9, б. „б“ от ДР на ЗПК. Този извод от една страна се налага от обстоятелството, че обследваните по производството търговски дружества, бидейки именно такива субекти на търговското право, сами по себе си не биха могли да имат политически характер. Същото заключение се налага най-вече от наличието на специален режим за учредяване на политическите субекти, заложен в чл. 7 и следващите от Закона за политическите партии. Липсата на политически зависимости по смисъла на § 1, т. 9, б. „б“ от ДР на ЗПК от друга страна се основава на това, че юридическите лица са особени носители на права и задължения, волеобразуващи по специфичен начин, който не им позволява лично волеизявление, а прякото участие в политическия живот е именно и преди всичко в резултат от лично волеизявление. От същото следва, че сами по себе си юридическите лица не могат да бъдат и членове на политическа партия или формация. Именно по този начин напълно и безспорно се обосновава извод за липсата на политически зависимости, водещи до свързаност по смисъла на § 1, т. 9, б. „б“ от ДР на ЗПК, между Младен Кичев и всяко от обследваните по преписката търговски дружества дружества. 
            На следващо място – индиция от първостепенно значение за евентуалното наличие на икономически зависимости по смисъла на § 1, т. 9, б. „б“ от ДР на ЗПК между два субекта е именно наличието на трайни финансови или стопанско-икономически отношения помежду им. Така обвързващата субектите финансова дейност обикновено се изразява в съвместното извършване на действия по управление, разпределение и контрол на ресурси, генерирани именно от стопанска дейност, включително търговска. В тази връзка обаче по преписката категорично се установи, че Младен ********* Кичев няма и никога не е имал участие в капиталите и/ или управлението на „Л*****“ ЕООД с ЕИК *********, „Е***** С***“ ООД с ЕИК *********, „С**** Б*** Г***“ ЕООД с ЕИК *********, “Н**“ ООД с ЕИК ********* и „Х**** - ****“ ЕООД с ЕИК *********, което налага извод за липсата на базираща се на икономически зависимости свързаност по смисъла на § 1, т. 9, б. „б“ от ДР на ЗПК между него и всяко от посочените юридически лица.
Наред с това, установеновената по преписката липса на родство по права линия, по съребрена линия - до четвърта степен включително, и по сватовство - до втора степен включително, между участниците в управлението и капитала на посочените дружества физически лица и Младен Кичев изключва и наличието на свързаност между тях по смисъла на § 1, т. 9, б. „а“ от ДР на ЗПК. 
           Предвид изложеното, следва да се приеме, че упражнявайки в качеството си на кмет на община К******** свои правомощия по чл. 44 от ЗМСМА, а именно представлявайки Общината при сключването на следните договори и допълнителни споразумения: договори № 016/12.02.2024 г. и № 017/12.02.2024 г. с „Л*****“ ЕООД; договори № 026/05.03.2024 г., № 063/09.05.2024 г. и № 001/02.01.2025 г. с „Е***** С***“ ООД; договори № 123/16.11.2023 г., № 124/16.11.2023 г., № 125/16.11.2023 г., 134/20.12.2023 г., № 054/26.04.2024 г., № 069/30.05.2024 г., № 088/15.07.2024 г. и № 160/25.11.2024 г., както и сключените към част от тях допълнителни споразумения № 96/26.07.2024 г., № 116/16.09.2024 г., № 126/22.10.2024 г. и № 108/12.08.2024 г. със „С**** Б*** Г***“ ЕООД; Договор № 17/12.02.2025 г. с “Н**“ ООД; Договор № 144/08.11.2024 г. с „Х**** - ****“ ЕООД – Кичев не е способствал получаването на облага по смисъла на чл. 72 от ЗПК от страна на свързано с него лице. По този начин в случая се елиминира възможността така установените правомощия да са упражнени от Младен Кичев при наличието на частен интерес по смисъла на чл. 71 от ЗПК, по който начин се препятства и възможността упражнявайки ги същият да е осъществил конфликт на интереси по чл. 70 от ЗПК.
           Наред с изложеното, по преписката се установи съвместно участие между Младен Кичев и Петър А****** в капиталите и управлението на „П**-К******“ ООД с ЕИК ********* и „К*******“ ООД /понастоящем ЕООД/ с ЕИК *********., съответно в периода от 10.06.2008 г. до 23.09.2014 г. и в периода от 08.01.2019 г. до 12.07.2021 г. По отношение на така установената съвместност в икономически аспект би могло да се приеме наличие на трайност, предвид сравнително продължителния период от време, както и с оглед обстоятелството, че лицата са имали съответните отношения не с един, а с два търговскоправни субекта, предполагащи и съвместно управление и/ или разпореждане с генерирани от дейността им ресурси. С оглед обаче обстоятелството, че тези отношения се отнасят до отминал период, доколкото и последното им по време съвместно участие в търговско дружество е прекратено на 12.07.2021 г., налице е основание да се приеме, че дори помежду им да е била налице определена икономическа общност, то същата е прекратена най-късно на посочената дата. Съответно и с категоричност следва да се приеме, че най-късно от 12.07.2021 г., поради прекратяването на  търговскоправните взаимоотношения между Кичев и А******, между същите не са налице икономически зависимости, обосноваващи наличието на свързаност по смисъла на § 1, т. 9, б. „б“ от ДР на ЗПК.
           Наред с горното обаче и по отношение на П**** Й******* А****** по преписката също е налице изрично писмено удостоверение досежно липсата на сключени договори между него и Община К********, включително и граждански такива. По този начин и при аналогия с установената липса на правомощия по отношение на Л****** М******* К****, Л****** П***** К****, Т****** Л********* К*****, А******** М********** Б****, Т*** Т****** Т****** и Й***** Т****** Т******, се налага извод и за липсата на упражнени правомощия по служба от страна на Младен Кичев касателно сключени между него и А****** граждански договори, която липса на упражнено правомощие пък на свой ред изключва и наличието на конфликт на интереси по чл. 70 от ЗПК.
  Съобразно разпоредбата на чл. 90, ал. 5 от ЗПК, Комисията прави своите изводи за наличието на конфликт на интереси на база доказателства, събрани по реда на Административнопроцесуалния кодекс, а в случая събраните такива налагат безспорен извод, че не са кумулативно налични всички изискуеми материалноправни предпоставки от общия състав на конфликта на интереси по чл. 70 от ЗПК.
           Предвид изложеното и на основание чл. 92, ал. 1 и ал. 2 във вр. с чл. 13, ал. 1, т. 6 от ЗПК и § 7, ал. 2 от ПЗР на ЗПК, Комисията за противодействие на корупцията

РЕШИ:

НЕ УСТАНОВЯВА конфликт на интереси по отношение на Младен ********* Кичев с ЕГН **********, в качеството му на кмет на община К******** и лице по чл. 6, ал. 1, т. 32 от ЗПК, поради липсата на упражненi правомощия по служба във връзка със сключването на граждански договори със свързаните с него лица по смисъла на § 1, т. 9, б. „а“ от ДР на ЗПК в периода от 13.11.2023 г. /датата на встъпването му в посочената длъжност/ до 16.04.2025 г. /датата на регистриране на писмо с вх. № КПК-1699-1/16.04.2025 г. на КПК/.

НЕ УСТАНОВЯВА конфликт на интереси по отношение на Младен ********* Кичев с ЕГН **********, в качеството му на кмет на община К******** и лице по чл. 6, ал. 1, т. 32 от ЗПК, във връзка със сключването на Договор № 016/12.02.2024 г. и Договор № 017/12.02.2024 г. с „Л*****“ ЕООД с ЕИК *********, Договор за услуга № 026/05.03.2024 г., Договор за услуга № 063/09.05.2024 г. и Договор № 001/02.01.2025 г. с „Е***** С***“ ООД с ЕИК *********, Договор № 123/16.11.2023 г. и сключено към него ДсП № 96/26.07.2024 г., Договор № 124/16.11.2023 г. и сключено към него ДсП № 116/16.09.2024 г., Договор № 125/16.11.2023 г. и сключено към него ДсП № 126/22.10.2024 г., Договор № 134/20.12.2023 г., Договор № 054/26.04.2024 г. и сключено към него ДсП № 108/12.08.2024 г., Договор № 069/30.05.2024 г., Договор № 088/15.07.2024 г. и Договор № 160/25.11.2024 г. със „С**** Б*** Г***“ ЕООД с ЕИК *********, Договор № 17/12.02.2025 г. с “Н**“ ООД с ЕИК ********* и Договор № 144/08.11.2024 г. с „Х**** - ****“ ЕООД с ЕИК *********, поради липсата на частен интерес.

Препис от решението да се изпрати на Окръжна прокуратура – П******, с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси, както и с оглед правомощията ѝ по надзор за законност на административните актове.

